Burjassot reprén les passejades saludables, el 24 de setembre
2025-07-24

Després del parèntesi estival i amb ganes que la ciutadania de Burjassot torne a posar-se en forma i reprenga les rutines saludables, el pròxim 24 de setembre es reprendrà el programa “Per la salut, pas a pas” per a seguir fomentat l’exercici entre les persones majors.

Este exitós programa, impulsat des del Centre de Salut d’Especialitats de Burjassot, en col·laboració amb la Regidoria de Sanitat, dirigida per Isabel Mª Mora, incentiva a persones majors a eixir de casa per a practicar la caminada a l’aire lliure i en companyia.

Les passejades tindran lloc els dimarts i els dijous, a les 10.00 h, al Parc de La Granja; els dimecres a les 9.30 h al Parc de l´Eixereta i els divendres en el Centre Díaz Pintado, també a les 9.30 h.

Les persones interessades poden acudir el dia que millor els vinga al lloc indicat i parlar amb el professional sanitari que dinamitza les classes.